**Protokoll fra generalforsamling i Sporveishistorisk forening – avholdt tirsdag 14.06.2022 kl. 19.00.**

Sted: Forsamlingslokalet, Munkvoll Nord.

Tid: 19.00. Veteranvogn nr. 6 - «Den glade Enke» - hentet medlemmene i St.Olavs gt. Kl. 18.35.

19 medlemmer møtte.

**Dagsorden:**

Styrets leder Rune Kjenstad ønsket velkommen.

Jon Eigil Kvernrød ble valgt til møteleder. Det var ingen ingen innvendinger til innkallingen.

Berit Erland ble valgt til referent.

**Styrets årsberetning.**

Møteleder gikk gjennom årsberetningen, som dokumenterer foreningens arbeide gjennom 2021. Også 2021 var preget av pandemien, men foreningen greide likevel å gjennomføre både løpende dugnadsarbeider og avholde jubileumsarrangementet «120 år med elektrisk sporvei i Trondheim».

Det ble også nevnt at styret har hatt omfattende kontakt på egen messengergruppe, noe som har vært praktisk mht pandemien.

Det gode samarbeidet med Boreal Bane ble også trukket fram i kommentarene.

**Revidert årsregnskap**.

Revisor gikk gjennom regnskapet og leste sin revisjonsberetning.

Foreningen har en stabil økonomi og hadde i 2022 et overskudd på 123.000,-

Det ble videre redegjort for løpende prosjekter som foreningen mottar tilskudd for. Disse prosjektene strekker seg over flere år. Nytt prosjekt i 2021 var «universell utforming».

Regnskapet ble godkjent.

**Fastsettelse av medlemskontingent fra og med 2023.**

Dette var et forslag fra styret. Kontingenten har vært den samme i mange år.

Etter en kort diskusjon ble det vedtatt å øke kontingenten med kr. 50,- fra 2023.

Nye satser blir:

Kr. 200,- for medlemmer uten medlemsblad

Kr. 400,- for medlemmer med medlemsblad

**Innkomne forslag.**

Det var ikke kommet inn andre forslag til styret.

**Valg.**

Møteleder presenterte valgkomiteens forslag, - som gikk ut på gjenvalg av de styremedlemmene som var på valg. Jon Eigil Kvernrød og Berit Erland var ikke på valg.

Rune Kjenstad, Tore Korsnes og Odd Rune Wold ble gjenvalgt for 2 år. Ragnar B. Wold ble gjenvalgt som vara til styret i 1 år.

Brynjulv Carlsen ble gjenvalgt som revisor for 1 år.

Andre – mer interne ansvarsområder – var ikke gjenstand for valg på årsmøtet.

Etter møtet presenterte Rune Kjenstad en serie med bilder tatt i august 1956, - som viser vognparken slik den så ut like i forkant av den store brannen på Dalsenget.

Bildene dokumenterer ikke bare sporvogner, men også bygninger, annen trafikk og menneskelivet er godt representert. Bildene utløste stort engasjement hos deltakerne på møtet.

Bildene er tatt av Fritz van Damm, og donert av hans sønn.

Møtet ble hevet ca. 21.30.

Berit Erland

referent